

**Καλοκαίρι στην πόλη 2025**

**Άθληση & Δημιουργία**

**από 16/6/2025 έως 25/7/2025**

Ο Δήμος Αγίας Βαρβάρας συνεχίζει και φέτος, για 5η χρονιά, το πετυχημένο πρόγραμμα **«Καλοκαίρι στην πόλη 2025 - Άθληση & Δημιουργία»,** για να προσφέρει δυνατότητα δημιουργικής απασχόλησης στα παιδιά τους καλοκαιρινούς μήνες και να διευκολύνει τους εργαζόμενους γονείς.

Το πρόγραμμα απευθύνεται σε παιδιά ηλικίας **από 6 ετών** (το 6ο έτος της ηλικίας πρέπει να έχει συμπληρωθεί) **έως 15 ετών**.

Σ’ ένα ευχάριστο και δημιουργικό περιβάλλον, με τη βοήθεια έμπειρων παιδαγωγών, καθηγητών φυσικής αγωγής, θεατρολόγων και μουσικών, τα παιδιά θα περάσουν χαρούμενες μέρες, γεμάτες εμπειρίες, θα ξεκουράσουν το μυαλό τους, θα δημιουργήσουν νέους φίλους, θα γνωρίσουν την αξία της ομαδικότητας και της αλληλεγγύης, θα αναζωογονηθούν.

Το πρόγραμμα θα διεξαχθεί στα **Δημοτικά Κλειστά Γυμναστήρια «Νίκης 2ου Λυκείου»** και **«Μαρίας-Ελένης Κορδαλή»**, από τις **07:00 π.μ. έως τις 03:00 μ.μ**. σε τρεις περιόδους:

|  |  |  |  |  |
| --- | --- | --- | --- | --- |
| **Α΄ περίοδος:**  **16/6 έως 27/6/2025** |  | **Β΄ περίοδος:**  **30/6 έως 11/7/2025** |  | **Γ΄ περίοδος:**  **14/7 έως 25/7/2025** |

**Έναρξη - λήξη υποβολής αιτήσεων :**

Οι αιτήσεις ξεκινούν τη **Δευτέρα 26/5/2025**  και λήγουν στις :

**04 / 6 / 2025 για την Α΄ περίοδο**

**20 / 6 / 2025 για τη Β΄ περίοδο**

**04 / 7 / 2025 για τη Γ΄ περίοδο**

**Δικαιολογητικά εγγραφής :**

* Αίτηση (βρίσκεται διαθέσιμη στην ιστοσελίδα του δήμου ή παρέχεται από την υπηρεσία)
* Πιστοποιητικό Οικογενειακής Κατάστασης (αυτεπάγγελτη αναζήτηση)
* Βεβαίωση εργασίας και των δύο γονέων
* Πρόσφατη βεβαίωση υγείας από παιδίατρο
* Αποδεικτικό διεύθυνσης κατοικίας (αντίγραφο πρόσφατου λογαριασμού ΔΕΚΟ, ή κινητής τηλεφωνίας, ή αντίγραφο μισθωτηρίου, ή άλλο αποδεικτικό από το οποίο να προκύπτει η διεύθυνση κατοικίας των γονέων).
* Οποιοδήποτε άλλο δικαιολογητικό που η υπηρεσία θα κρίνει ότι είναι απαραίτητο.

**Υποβολή αίτησης :**

* **ηλεκτρονικά** στο [**protocol@agiavarvara.gr**](mailto:protocol@agiavarvara.gr) **ή**
* **με φυσική παρουσία στο Δημαρχείο,** Αριστομένους 8*,* 2ος όροφος, **Τμήμα Παιδείας και Διά Βίου Μάθησης,** από τις 8:00 π.μ. έως τις 3:00 μ.μ.

**Παροχές :**

Στα παιδιά θα παρέχεται καθημερινά, δωρεάν ελαφρύ πρόγευμα, νερό και χυμός φρούτων.

**Κόστος :**

**Το κόστος εγγραφής** είναι **25 ευρώ** ανά παιδί κι ανά περίοδο **Το ποσό πρέπει να προκαταβάλλεται :**

* Στο ταμείο του Δήμου (Δημαρχείο Αγίας Βαρβάρας, Αριστομένους 8) 1ο όροφος, καθημερινά και ώρες από 7.30 π.μ. έως 3.30 μ.μ.
* Στα καταστήματα τραπεζών (ταμεία,  αυτόματα μηχανήματα, πάγια εντολή) καθώς και μέσω των υπηρεσιών διαδικτυακής τραπεζικής (internet banking) με πίστωση των τραπεζικών λογαριασμών του Δήμου:

Τράπεζα  EUROBANK ERGASIAS - ΙΒΑΝ: GR 3502606330000490200203831 &

Τράπεζα ΠΕΙΡΑΙΩΣ - ΙΒΑΝ: GR 8001714460006446030020057.

**Απαραίτητη είναι η αναγραφή του ονοματεπώνυμου του παιδιού και ο Α.Φ.Μ. του γονέα.**

**Σημαντικές επισημάνσεις:**

* Η προσκόμιση **όλων των δικαιολογητικών** είναι απαραίτητη για την κατάθεση της αίτησης.
* Σε περίπτωση υπεράριθμων αιτήσεων, θα προηγηθούν τα παιδιά των δημοτών –κατοίκων και τα παιδιά των εργαζόμενων γονέων.
* Προϋπόθεση για την ολοκλήρωση των τριών (3) περιόδων του προγράμματος, είναι η ύπαρξη ικανού αριθμού συμμετοχών.

**ΠΛΗΡΟΦΟΡΙΕΣ ΣΤΑ ΤΗΛΕΦΩΝΑ: 213 2019 349 - 213 2019 350 - 210 5442 377**